b'\n_START_ARTICLE_\nUGG\n_START_SECTION_\n\xc3\x8en tendin\xc8\x9bele modei\n_START_PARAGRAPH_\nLa \xc3\xaenceputul anilor 2000, cizmele UGG au intrat \xc3\xaen tendin\xc8\x9bele modei devenind un fenomen cultural. Mare parte din popularitate i se datoreaz\xc4\x83 faimoasei moderatoare americane de televiziune Oprah Winfrey, o personalitate \xc3\xaen domeniul s\xc4\x83u.  \xc3\x8encep\xc3\xa2nd din anul 2000, Oprah a inclus cizmele UGG pe lista sa cu obiecte favorite, afirm\xc3\xa2nd acest lucru de cinci ori (un record!) \xc3\xaen programele sale speciale de S\xc4\x83rb\xc4\x83tori. Star-urile de film americane, precum Kate Hudson, Sarah Jessica Parker, Jennifer Anniston \xc8\x99i Cameron Diaz au fost fotografiate purt\xc3\xa2nd cizme UGG.  Footwear News a desemnat marca UGG drept \xe2\x80\x9cBrand of the Year\xe2\x80\x9d.\n_START_SECTION_\nProduse contraf\xc4\x83cute\n_START_PARAGRAPH_\nMarca UGG a c\xc4\x83zut victim\xc4\x83 falsurilor, acestea provenind \xc3\xaen special din China. Site-urile de comercializare a produselor contraf\xc4\x83cute sunt u\xc8\x99or de creat, falsificatorii copiind fotografii \xc8\x99i texte de pe site-ul autentic, astfel \xc3\xaenc\xc3\xa2t site-ul contraf\xc4\x83cut arat\xc4\x83 la fel ca cel orginal.  Echipele care se ocup\xc4\x83 de aplicarea legii au depistat mii de licita\xc8\x9bii eBay \xc8\x99i site-uri care comercializau cizme UGG contraf\xc4\x83cute. \xc3\x8en Statele Unite \xc8\x99i Marea Britanie func\xc8\x9bionarii vamali \xc3\xaempreun\xc4\x83 cu oamenii legii au confiscat cantit\xc4\x83\xc8\x9bi mari de produse UGG \xc8\x99i alte m\xc4\x83rci de lux contraf\xc4\x83cute._NEWLINE_Conform Glasgow Evening Times, \xc3\xaen luna iulie a anului 2010, bande de infractori au umplut p\xc3\xa2n\xc4\x83 la refuz pia\xc8\x9ba din Glasgow cu \xc3\xaenc\xc4\x83l\xc8\x9b\xc4\x83minte contraf\xc4\x83cut\xc4\x83. Autorit\xc4\x83\xc8\x9bile din vestul Sco\xc8\x9biei au confiscat sute de perechi de \xc3\xaenc\xc4\x83l\xc8\x9b\xc4\x83minte purt\xc3\xa2nd marci renumite. Neil Coltart, membru \xc3\xaen Consiliul Or\xc4\x83\xc8\x99enesc din Glasgow, a afirmat: "Cizmele sosesc \xc3\xaen cutii identice cu cele originale, cu etichete. Dar \xc3\xaen mod clar produsele nu au calitatea la care te a\xc8\x99tep\xc8\x9bi de la Ugg." O dat\xc4\x83 scoase din ambalajele \xc3\xaen mod dibaci contraf\xc4\x83cute, se putea vedea cu ochiul liber c\xc4\x83 cizmele nu erau f\xc4\x83cute din pielea de oaie confortabil\xc4\x83 proprie m\xc4\x83rcii UGG, ci din piele artificial\xc4\x83 ieftin\xc4\x83. Una dintre cizme avea logo-ul Ugg lipit pe c\xc4\x83lc\xc3\xa2i dar invers, cu sus-ul \xc3\xaen jos. \xc8\x9ain\xc3\xa2nd \xc3\xaen m\xc3\xa2n\xc4\x83 o pereche de cizme, [Coltart] a spus: "Cred c\xc4\x83 majoritatea oamenilor ar fi destul de dezam\xc4\x83git\xc4\x83 dac\xc4\x83 ar cump\xc4\x83ra cizme Ugg \xc8\x99i le-ar duce pe acestea acas\xc4\x83"._NEWLINE_\xc3\x8en 2009, agen\xc8\x9bii vamali din Statele Unite au confiscat 60.000 perechi de cizme UGG contraf\xc4\x83cute, compania ac\xc8\x9bion\xc3\xa2nd \xc3\xaempotriva a 2.500 de site-uri care comercializau produse false, precum \xc8\x99i alte 170.000 list\xc4\x83ri pe eBay, Craigslist \xc8\x99i alte site-uri similare. Leah Evert-Burks, directorul departamentului de aparare a dreptului la marc\xc4\x83 din partea companiei Deckers, a declarat pentru The New York Times: "Consumatorul este orb \xc3\xaen ce prive\xc8\x99te sursa din care provine produsul. Site-urile contraf\xc4\x83cute se afirm\xc4\x83 destul de u\xc8\x99or, falsificatorii copiind fotografiile noastre, textele de pe site-ul nostru, astfel \xc3\xaenc\xc3\xa2t acestea arat\xc4\x83 la fel ca site-ul Deckers\xe2\x80\x9d.'